روسیه دولت رئیسلیگی کرملین سوزچیسی دیمیتری پیسکوف تورکیه جمهور باشلیغی رجب طیب ایردوغان بیلن روسیه دولت باشلیغی ویلادیمیر پوتین نینگ جدی سیاستچیلر ایکن لیگینی معلوم قیلیب ایککیسی نینگ هم اوز سوزلرینی توتگن آدملر ایکن لیگینی ایتدی.
پیسکوف پایتخت مسکوده تورکیه بیلن روسیه اورته سیده گی مناسبتلر حقیده بیانات بیردی.
ایردوغان بیلن پوتین نینگ پوپولیسم بیلن شغللنمه گن لیگینی تاکییدله دی دیمیتری پیسکوف.
"ایردوغان بیلن پوتین بویوک سیاسی تجربه گه ایگه جدی سیاسی سیمالردیر. سوزینی توتگن آدملردیر" دیدی.
پیسکوف "همه دن مهم (ایککی رهبر) اوزارا مناسبتده فایده کیریتووچی، انیق مسئله لر بیلن اورونه دیلر. بو ایککی اولکه خلقی اوچون جوده مهم دیر." دیب ایتدی.
حبوبات و غله کیلیشووی بیلن تیگیشلی اروپا بیرلیگی نینگ یانداشووینی هم قاره له گن پیسکوف بیرلشگن ملتلر تشکیلاتی باش منشیسی انتونیئو گوترش بیلن بعضی بیر نا ساز غرب اولکه لری اورته سیده قیینچیلیک یوزبیرگن لیگینی ایتدی.
پیسکوف اوشبو نامعقول یانداشوونینگ حبوبات و غله کیلیشوویده روسیه تامانی نینگ عملی قیلیشینی هم قیینلشتیرگنینی اورغوله دی.
"ینه ده اوچره شوولر دوام ایتماقده و دوام ایته دی. کیلیشوو 2 آی اوچون اوزه یتیریلدی، بیراق بو جوده قیسقه بیر مدت دیر" دیب ایتدی.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
